หุ้นปันผลสูง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 27 ม.ค. 2554
20 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 27 ม.ค. 2554 
โดย...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 27 ม.ค. 2554
...ตลาดหุ้นรีบาวด์กลับมาแรงส์ หลังดิ่งนรกมาหลายวัน ได้เงินบาทแข็งค่า ต่างชาติกลับลำ มาซื้อหุ้นพลังงานแบงก์ ดันดัชนีปิดสูงลิ่วที่ 978.07 จุด บวก 18.90 จุด หรือ 1.97% มูลค่า 34,594 ล้านบาท 
...ต่างชาติ ซื้อต่อวันที่สอง 396 ล้านบาท แต่ยังต้องลุ้นผ่าน 985 
...หุ้น SCC (ปูนซิเมนต์ไทย) แจกปันผลดีเกินคาด 8 บาท/หุ้น หลังฟาดกำไรขายหุ้น ปตท.เคมิคอล (PTTCH) จึงควักจ่ายผู้ถือหุ้นเยอะ
...ส่วน PTT (ปตท.) อ้วนพี รอรับปันผลจากบริษัทลูกๆ ปตท.สผ. (PTTEP) ประเดิมจ่ายอีกหุ้นละ 2.48 บาท หลังรับกลางปีมาแล้ว 2.55 บาท ดันราคาหุ้นปิดสูงสุด 337 บาท พุ่ง 14 บาท 
...อึ้งกิมกี่ !!! ข่าวศรีตรังฯ (STA) โกอินเตอร์ สุดจะสับสน เรื่องใหญ่ขนาดบริษัทจะเข้าตลาดหุ้นสิงคโปร์ หรือยกเลิก ไม่น่าเชื่อว่าจะมั่วได้ขนาดนี้และเปิดเผยข้อมูลผ่านระบบของตลาดหลักทรัพย์ด้วย
...ปัญหานี้ต้องหาเหตุผลว่าทำไม? หุ้นที่มีมูลค่าสูงเฉียด 4 หมื่นล้านถึงเปิดเผยข้อมูลเป็นทางการได้ผิดพลาดอย่างใหญ่หลวง จากที่แจ้งยกเลิกแล้วกลับลำมาเดินหน้าเข้าตลาดสิงคโปร์ และเวลาที่บริษัทขอเบรกหุ้นแค่ 1 ชั่วโมง แต่เมื่อถึงเวลานัด 11.00 น. นักลงทุนที่ตั้งตารอคอยราคาขายหุ้นก็เก้อ หุ้นต้องเลื่อนเปิดเป็นเวลา 11.30 น. 
...ศิริพงษ์ สุทธาโรจน์ บิ๊ก บล.ซิกโก้ แจ้งข่าวพระราชทานเพลิงศพ (เป็นกรณีพิเศษ) คุณพ่อสถาพร สุทธาโรจน์ ณ เมรุวัดธาตุทอง เวลา 17.00 น. วันเสาร์ที่ 29 ม.ค. 2554